ไล่บี้คดีแบงก์กรุงไทยให้กู้พัวพันลูกทักษิณ
ปชป.ตามจิก คดีทุจริตปล่อยกู้ของธนาคารกรุงไทย 9,000 ล้านบาท ที่พัวพันกับโอ๊ค
1 พ.ค. 2555

ปชป.ตามจิก คดีทุจริตปล่อยกู้ของธนาคารกรุงไทย 9,000 ล้านบาท ที่พัวพันกับโอ๊ค
น.ส.มัลลิกา บุญมีตระกูล รองโฆษกพรรคประชาธิปัตย์ แถลงว่า สำนักโฆษกของพรรคกับฝ่ายกฎหมาย กำลังพิจารณาเพื่อทำหนังสือถึงอัยการสูงสุดและสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) เพื่อขอทราบความคืบหน้าของสำนวนคดีที่คณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.) เคยชี้มูลความผิด พ.ต.ท.ทักษิณ ชินวัตร อดีตนายกรัฐมนตรี กรณีธนาคารกรุงไทยปล่อยกู้ 9,000 ล้านบาท ให้บริษัทเอกชนแล้วเกี่ยวพันถึงนายพานทองแท้ ชินวัตร เพราะมีการตรวจพบเส้นทางของเงินปากถุง 17 ล้านบาท ที่ล่าสุดอยู่ในขั้นตอนตรวจสอบสำนวนก่อนยื่นฟ้องศาลฎีกาฯ 
บุคคลที่ตกเป็นผู้ถูกกล่าวหา ประกอบด้วย พ.ต.ท.ทักษิณ นายพานทองแท้ บุตรชาย พ.ต.ท.ทักษิณ นางกาญจนาภา หงษ์เหิน เลขานุการส่วนตัวคุณหญิงพจมาน ณ ป้อมเพชร บริษัท อาร์เค โปรเฟสชั่นนัล บริษัท โกลเด้น เทคโนโลยี อินดัสเตรียล พาร์จ และ บริษัท กฤษดามหานคร